Djulan kieli

Djula on Norsunluurannikolla, Burkina Fasossa ja Malissa asuvien djulien puhuma mandelainen kieli. Se toimii myös alueen lingua francana.

Djula kuuluu manding-kielten murrejatkumoon, joka ulottuu Malin ja Guinean alueelleJazyki mira, s. 18.. Djulat ymmärtävät vaivatta bambaraa ja joitakin maninkan murteita. Äidinkielisiä puhujia on 1,5 miljoonaa Norsunluurannikon pohjoisosassa, yli 600 000 Burkina Fason länsiosassa ja lähes 100 000 Malin kaakkoisosassa.

Djulaksi kutsutaan myös Norsunluurannikolla ja Burkina Fasossa lingua francana käytettyä kielimuotoa, jota voidaan pitää bambaran aluemurteena. Sitä puhuu toisena kielenään 12 miljoonaa henkeä Norsunluurannikolla ja 3–4 miljoonaa Burkina Fasossa.

Djulaa on kirjoitettu arabialaisin kirjaimin Norsunluurannikon Kongin, Bondoukoun ja Odiennén seuduilla. Perinne on säilynyt Burkina Fason Bobo-Dioulassossa.Jazyki mira, s. 1108. Protestanttiset lähetyssaarnaajat ovat laatineet kirjallisia muotoja eräille Norsunluurannikon murteille. Myös n’ko-kirjaimisto on levinnyt djulan puhujien keskuuteenJazyki mira, s. 1107..

Lähteet


Viitteet

Luokka:Burkina Fason kielet
Luokka:Malin kielet
Luokka:Mandelaiset kielet
Luokka:Norsunluurannikon kielet